CELEX: 62021TN0190
Language: mt
Date: 2021-04-07 00:00:00
Title: Kawża T-190/21: Rikors ippreżentat fis-7 ta’ April 2021 – RI et vs Il-Kunsill et

7.6.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 217/55
            
         
      Rikors ippreżentat fis-7 ta’ April 2021 – RI et vs Il-Kunsill et
      
      (Kawża T-190/21)
      (2021/C 217/70)
      Lingwa tal-kawża: il-Franċiż
      
         Partijiet
      
      
         Rikorrenti: RI u 15 il-parti rikorrenti oħra (rappreżentant: N. de Montigny, avukat)
      
         Konvenuti: Il-Kunsill tal-Unjoni Ewropea, Il-Kummissjoni Ewropea, Is-Servizz Ewropew għall-Azzjoni Esterna (SEAE), u Eulex Kosovo
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      Prinċipalment:
      
                  —
               
               
                  fir-rigward tar-relazzjoni ta’ impjieg:
                  
                              —
                           
                           
                              klassifikazzjoni mill-ġdid tar-relazzjoni kuntrattwali tar-rikorrenti f’kuntratt ta’ impjieg għal żmien indeterminat;
                           
                        
                              —
                           
                           
                              tikkundanna lill-konvenuti jħallsu kumpens ta’ preavviż:
                              
                                          —
                                       
                                       
                                          lir-rikorrent RW: EUR 65 726,17.
                                       
                                    
                                          —
                                       
                                       
                                          lir-rikorrent RZ: EUR 84 748,27.
                                       
                                    
                        
                              —
                           
                           
                              tikkundanna lill-konvenuti jikkumpensaw lir-rikorrenti minħabba l-assenza ta’ affiljazzjoni ma skema ta’ sigurtà soċjali nazzjonali, kumpens li għandu jiġi stabbilit abbażi tal-leġiżlazzjoni applikabbli;
                           
                        
                              —
                           
                           
                              tikkundannahom tħallashom l-interessi fuq dawn is-sommom;
                           
                        
                              —
                           
                           
                              tistabbilixxi terminu sabiex il-partijiet jevalwaw l-imsemmi kumpens li għandu jiġi stabbilit;
                           
                        
            
                  —
               
               
                  fir-rigward tad-drittijiet l-oħra:
                  
                              —
                           
                           
                              tikkonstata li r-rikorrenti kellhom jiġu rreklutati bħala membri tal-persunal temporanju ta’ wieħed mill-ewwel tliet konvenuti u tiddikjara li l-ewwel tliet konvenuti trattaw lir-rikorrenti b’mod illegali u diskriminatorju, mingħajr ġustifikazzjoni oġġettiva, f’dak li jirrigwarda r-remunerazzjoni tagħhom, id-drittijiet għall-pensjoni tagħhom u l-vantaġġi relatati, kif ukoll f’dak li jirrigwarda il-garanzija ta’ impjieg ulterjuri;
                           
                        
                              —
                           
                           
                              tikkundanna lill-ewwel tliet konvenuti jikkumpensaw lil kull wieħed mir-rikorrenti għad-dannu sostnut minħabba l-assenza ta’ applikazzjoni tar-remunerazzjonijiet, tad-drittijiet għall-pensjoni, benefiċċji u vantaġġi li jirriżultaw mill-applikazzjoni tal-Kondizzjonijiet tal-impjieg applikabbli għall-aġenti l-oħra tal-Unjoni Ewropea, ikkawżat min nuqqas ta’ trattament ugwali illegali;
                           
                        
                              —
                           
                           
                              tikkundannahom iħallsuhom l-interessi fuq dawn is-sommom;
                           
                        
                              —
                           
                           
                              tistabbilixxi terminu sabiex il-partijiet jevalwaw l-imsemmi kumpens b’teħid inkunsiderazzjoni tal-grad u tal-iskala li fihom ir-rikorrenti kellhom jiġu impjegati, tal-iżvilupp medju tar-remunerazzjoni, tal-iżvilupp tal-karriera rispettiva tagħhom, tal-benefiċċji li huma kellhom jirċievu abbażi ta’ dawn il-kuntratti ta’ membri tal-persunal temporanju u tqabbel ir-riżultati miksuba mar-remunerazzjoni effettivament irċevuta mir-rikorrenti;
                           
                        
            Sussidjarjament:
      
                  —
               
               
                  tikkundanna lill-ewwel tliet konvenuti jikkumpensaw lir-rikorrenti għar-responsabbiltà mhux kuntrattwali tagħhom li tirriżulta mill-assenza tal-osservanza tad-drittijiet fundamentali tagħhom, kumpens evalwat ex aequo et bono għal EUR 20 000 għal kull sena ta’ anzjanità;
               
            
                  —
               
               
                  tikkundannahom iħallsuhom l-interessi fuq dawn is-sommom;
               
            tikkundanna lill-konvenuti għall-ispejjeż.
      
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw seba’ motivi li huma, essenzjalment, identiċi jew simili għal dawk invokati fil-kuntest tal-Kawża T-183/21, QP et vs Il-Kunsill et.